ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
கடந்த ஒன்பது ஆண்டுகளில் அரசின் கொள்கைகள் எவ்வாறு நாட்டு மக்களின் நம்பிக்கை மற்றும் அனைவரையும் உள்ளடக்கிய வளர்ச்சிக்கு வழிவகுத்தது என்பதை தேசிய மாநாடு விவாதிக்கிறது
சமூகத்தின் பல்வேறு பிரிவுகளின் பிரதிநிதிகள் புது தில்லி விஞ்ஞான் பவனில் "ஜன் ஜன் கா விஸ்வாஸ்" என்ற தலைப்பில் ஓர் அமர்வில் கடந்த ஒன்பது ஆண்டுகளில் அரசின் கொள்கைகள் மற்றும் திட்டங்கள் எவ்வாறு அனைவரையும் உள்ளடக்கிய வளர்ச்சிக்கு பங்களித்தன என்பதைப் பற்றி விவாதித்தனர். பிரசார் பாரதியால் ஏற்பாடு செய்யப்பட்ட "தேசிய மாநாடு: 9 ஆண்டுகள் சேவை நல்லாட்சி ஏழைகளின் நல்வாழ்வு "மாநாட்டில் இந்த அமர்வு நடைபெற்றது.
இந்திய குத்துச்சண்டை வீரரும், 2 முறை உலக சாம்பியனுமான நிகத் ஜரீன், அரசின் முதன்மைத் திட்டமான கேலோ இந்தியா இந்திய விளையாட்டுத் திறமைகளுக்கு சிறகுகளை வழங்கியுள்ளது. இளம் மற்றும் திறமையான இந்தியர்கள் தேசிய மற்றும் சர்வதேச அரங்கில் விளையாட்டுகளில் சிறந்து விளங்க உதவியது. தன்னைப் போன்ற பெண்கள் மற்றும் பெண்களுக்கு அதிகாரமளிப்பதில் "பெண்குழந்தைகளைப் பாதுகாப்போம் பெண் குழந்தைகளுக்குக் கற்பிப்போம்" திட்டம் ஏற்படுத்தியுள்ள தாக்கம் பற்றியும் அவர் பேசினார்.
நடிகர் நவாசுதீன் சித்திக், பல ஆண்டுகளாக போக்குவரத்து மிகவும் எளிதாகிவிட்டது என்றார். எந்தவொரு இளைஞனுக்கும் இன்று தனது கனவுகளை நனவாக்க நிறைய ஆதரவு அமைப்புகள் உள்ளன என்றார். "பெண்குழந்தைகளைப் பாதுகாப்போம் பெண் குழந்தைகளுக்குக் கற்பிப்போம்" திட்டத்தால் பெண் குழந்தைகளுக்கான கண்ணோட்டமும் மனநிலையும் இப்போது மாறிவிட்டது என்று கூறினார்.
சீகோவின் இணை நிறுவனர் திவ்யா ஜெயின் பார்வையாளர்களிடம் கூறுகையில், பெண்கள் தலைமையிலான வளர்ச்சியில் ஒரு பெரிய மாற்றம் நிகழ்ந்துள்ளது. கடந்த ஒன்பது ஆண்டுகளில் 7 கோடி பெண்கள் சுய உதவிக் குழுக்களில் சேர்ந்துள்ளனர் என்று அவர் சுட்டிக்காட்டினார்.
ஒரு ஸ்டார்ட்-அப் தொழில்முனைவோராக பேசிய திவ்யா ஜெயின், கடந்த ஆண்டில் இந்தியா மிகப்பெரிய அந்நிய நேரடி முதலீட்டை கண்டதாகக் கூறினார்.
அந்தமான் & நிக்கோபார் தீவுகளைச் சேர்ந்த மருத்துவ செவிலியர், சுகாதார நிபுணர் மற்றும் பத்மஸ்ரீ விருது பெற்ற சாந்தி தெரசா லக்ரா கூறுகையில், ஆயுஷ்மான் பாரத் திட்டத்தின் கீழ் அமைக்கப்பட்டுள்ள ஆரோக்கிய மையங்கள் மற்றும் குறிப்பாக இத்திட்டத்தின் கீழ் வழங்கப்படும் நிதியுதவி உள்நாடு மற்றும் உள்காடுகளில் வசிக்கும் பழங்குடியினரைச் சேர்ந்தவர்களுக்கு மிகவும் உதவியாக இருக்கிறது என்றார்.
சுற்றுச்சூழல் ஆர்வலர் அனில் பிரகாஷ் ஜோஷி கூறுகையில், நாடு இப்போது அனைவரையும் உள்ளடக்கிய மற்றும் சுற்றுச்சூழல் உணர்வுள்ள செழுமையைக் கொண்டுவருவது குறித்து சிந்திக்கிறது என்று குறிப்பிட்டார்.
ஒவ்வொரு மாணவர்களைச் சென்றடைவதற்கும், கல்வி முறையை வலுப்படுத்துவதற்கும் அரசு கொள்கைகளை உருவாக்கி உள்ளது. இதன் காரணமாக, அடிப்படைக் கற்றலில் இந்தியா முதலீடு செய்துள்ளது. மேலும் குழந்தைகளை பாதுகாப்பான சூழலில் பள்ளிகளில் வைத்திருப்பதை உறுதி செய்கிறது என்றும் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
இரண்டு நாள் இடர் தகவல் தொடர்பு பயிலரங்கை திரு ஜே பி நட்டா தொடங்கி வைத்தார்.
சிம்லாவில் நேற்று  ”பொது சுகாதார அவசரக் காலத்தில் இடர் தகவல் தொடர்பு ” என்ற இரண்டு நாள் பயிலரங்கை மத்திய சுகாதாரம், குடும்பநலத்துறை அமைச்சர் திரு ஜே பி நட்டா தொடங்கி வைத்தார். சுகாதார பராமரிப்பு சேவைகளை வழங்கும்போது பொது சுகாதார பணியாளர்கள் தங்களது தகவல் தொடர்பை எளிமையானதாகவும், திறம்பட்டதாகவும் அமைத்துக் கொள்ள வேண்டும் என்று தமது தொடக்க உரையில் திரு நட்டா கேட்டுக்கொண்டார். இமாசலப்பிரதேச சுகாதார அமைச்சர் திரு விபின் பர்மார், இமாசலப்பிரதேச தலைமைச் செயலாளர் திரு வினீத் சவ்தாரி, சுகாதாரச் சேவைகள் தலைமை இயக்குநர் டாக்டர் புரோமிளா குப்தா, உலக சுகாதார நிறுவனத்தின் இந்திய அலுவலக என்.பி.எஸ்.பி. குழுத்தலைவர் டாக்டர் பாலின் ஹார்வி, இமாசலப்பிரதேச சுகாதாரத்துறை முதன்மைச் செயலாளர் திரு புரபோத் சக்சேனா ஆகியோர் தொடக்க நிகழ்ச்சியில் பங்கேற்றனர். கூட்டத்தில் உரையாற்றிய திரு நட்டா, நோய் பெரிய அளவில் பரவுவதைக் கட்டுப்படுத்தித் தடுப்பது அல்லது சர்வதேச அக்கறையுள்ள பொது சுகாதார அவசர நிலையை பரப்புவது ஆகியவற்றில் பலதுறை அணுகுமுறை அவசியம் என்று வலியுறுத்தினார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்
-------
(Visitor Counter : 70
பிரதமர் அலுவலகம்
காமன்வெல்த் விளையாட்டுப் போட்டி-2022 இல் 57 கிலோ மல்யுத்தப் போட்டியில் வெள்ளிப் பதக்கம் வென்ற அன்ஷு மாலிக்குக்கு பிரதமர் வாழ்த்து
2022 காமன்வெல்த் விளையாட்டுப் போட்டியில் 57 கிலோ எடைப் பிரிவு மல்யுத்தப் போட்டியில் வெள்ளிப் பதக்கம் வென்ற அன்ஷு மாலிக்கிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“மல்யுத்தத்தில் வெள்ளிப் பதக்கம் வென்ற அன்ஷு மாலிக்கிற்கு, அவரது பிறந்தநாளில் வாழ்த்துக்கள். அவரது விளையாட்டுப் பயணம் வெற்றிகரமாக அமைய எனது மனமார்ந்த வாழ்த்துக்கள். விளையாட்டு மீதான அவரது ஆர்வம் வரவிருக்கும் பல விளையாட்டு வீரர்களை ஊக்குவிக்கிறது’’ .
பிரதமர் அலுவலகம்
அமெரிக்காவின் சிந்தனையாளர்கள் குழுவுடன் பிரதமரின் சந்திப்பு
அமெரிக்காவின் பல்வேறு முன்னணி சிந்தனையாளர்களை பிரதமர் திரு நரேந்திர மோடி, அமெரிக்காவின் நியூயார்க் நகரில் சந்தித்துப் பேசினார்.
வளர்ச்சி, புவி அரசியல் உள்ளிட்ட விவகாரங்கள் குறித்து பிரதமரும், நிபுணர்களும் விவாதித்தனர்.
அமிர்த காலத்தில் மாற்றத்தை நோக்கிச் செல்லும் இந்தியாவிற்கு வருகை தருமாறு பிரதமர் அவர்களுக்கு அழைப்பு விடுத்தார்.
இந்த விவாதத்தில் பங்கேற்ற பல்வேறு சிந்தனையாளர்கள் விவரம்:
- நியூயார்க்கில் உள்ள வெளியுறவு கவுன்சிலின் தலைவரும் மதிப்பிற்குரியவருமான திரு மைக்கேல் ஃப்ரோமேன்.
- நியூயார்க்கில் உள்ள ஆசிய சமூகக் கொள்கை கழகத்தில் சர்வதேச பாதுகாப்பு மற்றும் பிரதிநிதித்துவத்தின் துணைத்தலைவர் திரு டேனியல் ரசல்.
- பாஸ்டனில் உள்ள நார்த் ஈஸ்டர்ன் பல்கலைக்கழகத்தின் அரசியல் அறிவியல் துறை இணை பேராசிரியர் டாக்டர் மேக்ஸ் ஆப்ரஹாம்ஸ்.
- வாஷிங்டனில் உள்ள ஆசிய படிப்பக மையம், பாரம்பரிய அறக்கட்டளையின் இயக்குநர் திரு ஜெஃப் எம் ஸ்மித், வாஷிங்டனில் உள்ள ‘தி மாரத்தான் இனிஷியேட்டிவ்’ இணை நிறுவன திரு எல்பிரிட்ஜ் கால்பி.
- டெக்சாசில் உள்ள இண்டஸ் சர்வதேச ஆராய்ச்சி அறக்கட்டளையின் இயக்குநரும், நிறுவனர் உறுப்பினருமான திரு குரு சவ்லே.
பிரதமர் அலுவலகம்
மீன் விவசாயிகளின் வாழ்க்கையை மேம்படுத்துவதற்கு வலுவான முக்கியத்துவம் அளித்து மீன்வளத் துறையை துடிப்புமிக்கதாக உருவாக்க அரசு தொடர்ந்து பணியாற்றும்: பிரதமர்
பிரதமர் திரு. நரேந்திர மோடி, மீன் விவசாயிகளின் வாழ்க்கையை மேம்படுத்துவதற்கு வலுவான முக்கியத்துவம் அளித்து, மீன்வளத் துறையை துடிப்புமிக்கதாக உருவாக்க அரசு தொடர்ந்து பணியாற்றும் என்று குறிப்பிட்டுள்ளார்.
தேசிய மீன் விவசாயிகள் தினத்தையொட்டி மத்திய கால்நடை பராமரிப்பு, பால்வளம் மற்றும் மீன்வளத்துறை இணை அமைச்சர் திரு. பர்ஷோத்தம் ரூபாலாவின் ட்வீட்டைப் பகிர்ந்து பிரதமர் ட்வீட் செய்துள்ளதாவது:
மீன் விவசாயிகளின் வாழ்க்கையை மேம்படுத்த அதிகக்கடன், சிறந்த சந்தைகள் போன்றவற்றின் மூலம் வலுவான முக்கியத்துவம் அளித்து, மீன்வளத் துறையை துடிப்புமிக்கதாக உருவாக்க அரசு தொடர்ந்து பணியாற்றும்.
கலாசாரத்துறை அமைச்சகம்
நூலகங்கள் ஒரு நாட்டின் அறிவின் அடையாளமாகத் திகழ்கின்றன: குடியரசுத் தலைவர் திருமதி திரௌபதி முர்மு
குடியரசுத் தலைவர் திருமதி திரௌபதி முர்மு புதுதில்லியில் இன்று நூலகத் திருவிழாவைத் தொடங்கி வைத்தார். நூலகங்களின் வளர்ச்சி மற்றும் டிஜிட்டல் மயமாக்கலை ஊக்குவிப்பதற்கும் வாசிப்பு கலாச்சாரத்தை அதிகரிப்பதற்கும் கலாச்சார அமைச்சகத்தால் இந்த விழா ஏற்பாடு செய்யப்பட்டுள்ளது.
இந்நிகழ்ச்சியில் உரையாற்றிய குடியரசுத் தலைவர், நூலகங்களின் வளர்ச்சியானது, சமூகம் மற்றும் கலாசார வளர்ச்சியுடன் தொடர்புடையது என குறிப்பிட்டார். கலாசாரம் மற்றும் நாகரிகங்களின் முன்னேற்றத்தின் அளவீடாகவும் நூலகங்கள் விளங்குகின்றன என்று அவர் தெரிவித்தார். எனவே தான் படையெடுப்புகளின் போது நூலகங்களை அழிக்க வேண்டும் என்று ஆக்கிரமிப்பாளர்கள் கருதிய குறிப்புகள் வரலாற்றில் உள்ளன என்று அவர் கூறினார். நூலகங்கள் ஒரு நாடு அல்லது சமூகத்தின் கூட்டு உணர்வு மற்றும் அறிவின் அடையாளமாகக் கருதப்படுகின்றன என்று அவர் தெரிவித்தார்.
அரிய வகை நூல்கள் மற்றும் ஓலைச்சுவடித் தகவல்களை புதுப்பித்து வெளிப்படுத்துவதற்கான முயற்சிகளை மேற்கொள்ள வேண்டும் என்று அவர் கூறினார். நாகரிகங்களுக்கு இடையேயான பாலமாக நூலகங்கள் செயல்படுகின்றன என்று குடியரசுத் தலைவர் கூறினார். பழங்கால மற்றும் இடைக்காலங்களில், பல நாடுகளைச் சேர்ந்த மக்கள் இந்தியாவில் இருந்து புத்தகங்களை எடுத்துச் சென்று, அவற்றை மொழிபெயர்த்து அறிவைப் பெற்றதாக அவர் தெரிவித்தார். புத்தகங்களில் நிலத்தின் நறுமணமும், வானத்தின் பரந்த தன்மையும் இருப்பதாக குடியரசுத் தலைவர் திருமதி திரெளபதி முர்மு கூறினார்.
இந்த நிகழ்ச்சியில் கலாச்சாரம், சட்டம் மற்றும் நீதித்துறை இணை அமைச்சர் திரு அர்ஜூன் ராம் மற்றும் கலாச்சாரம் மற்றும் வெளியுறவுத்துறை இணை அமைச்சர் திருமதி மீனாட்சி லேகி ஆகியோரும் மத்திய கலாச்சாரத் துறைச் செயலாளர் திரு கோவிந்த் மோகன் உள்ளிட்டோரும் கலந்து கொண்டனர்.
விழாவின் 2-ம் நாளான நாளை நடைபெறும் நிறைவு விழாவில் குடியரசு துணைத் தலைவர் ஜக்தீப் தங்கர் கலந்து கொள்கிறார்.
நுகர்வோர் நலன், உணவு மற்றும் பொது விநியோகம் அமைச்சகம்
2022 ஆகஸ்ட் 30 வரை 881.30 லட்சம் மெட்ரிக் டன் நெல் கொள்முதல் செய்யப்பட்டுள்ளது; ரூ.1,72,734.69 கோடி மதிப்பிலான குறைந்தபட்ச ஆதரவு விலையுடன் 13.65 லட்சம் விவசாயிகள் பயனடைந்துள்ளனர்
மத்திய தொகுப்பின் கீழ் பல்வேறு மாநிலங்கள் மற்றும் யூனியன் பிரதேசங்களில் 2021-22 கரீப் சந்தை பருவத்தில் நெல் கொள்முதல் சுமூகமாக நடைபெற்று வருகிறது.
30.8.2022 வரை 881.30 லட்சம் மெட்ரிக் டன்  நெல் கொள்முதல் செய்யப்பட்டுள்ளது. இதன் மூலம் ரூ.1,72,734.69 கோடி மதிப்பிலான குறைந்தபட்ச ஆதரவு விலையுடன் 13.65 லட்சம் விவசாயிகள் பயனடைந்துள்ளனர்.
202-23 ரபி சந்தைப் பருவத்தில் 30.8.2022 வரை 187.92 லட்சம் மெட்ரிக் டன் கோதுமை கொள்முதல் செய்யப்பட்டுள்ளது. இதன் மூலம் ரூ. 36,866.13 கோடி மதிப்பிலான குறைந்தபட்ச ஆதரவு விலையுடன் 17.83 லட்சம் விவசாயிகள் பயனடைந்துள்ளனர்.
உள்துறை அமைச்சகம்
தில்லியில் கொவிட்-19 தயார்நிலை குறித்து அமைச்சரவைச் செயலாளர் ஆய்வு
தில்லியில் கொவிட்-19 தயார் நிலை குறித்து மத்திய அரசின் அமைச்சரவைச் செயலாளர் திரு. ராஜீவ் கவுபா இன்று ஆய்வு செய்தார்.
இந்தக் கூட்டத்தில், சிகிச்சை பெறுபவர்களின் தற்போதைய நிலவரம், உயிரிழப்பு, தினசரி கொவிட் பாதிப்பு, கட்டமைப்பு வசதி, விரிவாக்கத் திட்டங்கள், ஆக்ஸிஜன் கிடைக்கும் நிலவரம், வீட்டுத் தனிமைக்கான நடைமுறைகள், உதவி எண்கள், ஆம்புலன்ஸ் சேவைகள், பரிசோதனைகள் ஆகியவை குறித்து தில்லி அதிகாரிகள் விளக்கினர். இந்தக் கூட்டத்தில் நிதிஆயோக் உறுப்பினர் டாக்டர். வி.கே.பால், தில்லி தலைமைச் செயலாளர் மற்றும் மூத்த அதிகாரிகள் கலந்து கொண்டனர்.
தில்லியில் கொவிட் படுக்கை வசதிகள், ஐசியு படுக்கைகள், வென்டிலேட்டர்கள் தேவை அதிகரிப்பதால், மருத்துவக் கட்டமைப்பை விரைவில் அதிகரிப்பதன் அவசியத்தை அமைச்சரவைச் செயலாளர் வலியுறுத்தினார். மருத்துவமனைகளில் படுக்கைகள் உட்பட இதர வசதிகள் கிடைக்கும் நிலவரத்தை பிரத்தியேக இணையதளங்கள் / செயலிகள் மூலம் மக்களுக்குத் தெரிவிக்க வேண்டியதன் அவசியத்தை அவர் வலியுறுத்தினார். கொவிட் சிகிச்சை தொடர்பான அனைத்துத் தகவல்களையும் தெரிவிக்கும் வகையில் ஒரு உதவி எண் உருவாக்கப்பட்டு அது பிரபலப்படுத்த வேண்டும் என அவர் கூறினார். ஆக்ஸிஜன் போதிய அளவு கிடைக்காததால், மக்கள் சமீபத்தில் சிரமப்பட்ட சம்பவங்கள் குறித்து அமைச்சரவைச் செயலாளர் வேதனை தெரிவித்தார். தில்லிக்கு ஒதுக்கீடு செய்யப்பட்ட ஆக்ஸிஜனை, எடுத்துச் செல்ல தில்லி அரசு அனைத்து முயற்சிகளையும் எடுக்க வேண்டும் என அவர் கேட்டுக் கொண்டார். ஆக்ஸிஜன் விவேகமாகவும், வெளிப்படைத்தன்மையுடன் ஒதுக்கீடு செய்யப்படுவதாகவும் அவர் தெரிவித்தார். பரிசோதனை மையங்களை அதிகரிக்க வேண்டும் எனவும், பரிசோதனை முடிவுகள் சரியான நேரத்தில் கிடைக்க வேண்டும் எனவும் அமைச்சரவைச் செயலாளர் கேட்டுக் கொண்டார்.
கொவிட் மருத்துவமனைகளில் படுக்கைகள் காலியாக இருக்கும் நிலவரத்தை எலக்ட்ரானிக் அறிவிப்புப் பலகைகள் மூலம் மக்களுக்குத் தெரிவிக்க வேண்டும் என மத்திய சுகாதாரத்துறை அதிகாரிகள் வலியுறுத்தினர்.
தற்போதைய நிலவரம் மிக மோசமாக உள்ளதாகவும், தில்லியில் சிறு மருத்துவமனைகளிலும், கட்டமைப்பு வசதியை மேம்படுத்த வேண்டும் எனவும் டாக்டர். வி.கே.பால் வலியுறுத்தினார். ஹோட்டல்களிலும், விடுதிகளிலும், கொவிட் நெறிமுறைப்படி கொவிட் சிகிச்சை மையங்கள் திறக்கப்பட வேணடும் என அவர் கேட்டுக் கொண்டார். தில்லி அரசின் உதவி மையத்துக்கு உதவும் வகையில், கொவிட் நோயாளிகளுக்குத் தேவையான ஆலோசனைகளை வழங்க தில்லி மருத்துவச் சங்கம் 50 மருத்துவர்களை வழங்கும்படி கேட்டுக் கொள்ளவும் அவர் பரிந்துரை செய்தார். மருந்துகள், ஆக்ஸிஜன் செறிவூட்டிகள் மற்றும் இதர மருத்துவ வசதிகளைப் பயன்படுத்துவது குறித்த வழிகாட்டுதல்களை இந்த உதவி மையமும், மருத்துவர்களும் வழங்க முடியும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:https://pib.gov.in/PressReleasePage.aspx?PRID=1715543
----
(Visitor Counter : 205
சமூக நிதி மற்றும் அதிகாரமளித்தல் அமைச்சகம்
அமைச்சர் தாவார்சந்த் கேலாட்டுடன் சக்கர நாற்காலி கிரிக்கெட் குழுவினர் சந்திப்பு
சக்கரநாற்காலி கிரிக்கெட் விளையாட்டில் வெற்றி பெற்ற இந்தியக் குழுவினர் மத்திய சமூகநீதி மற்றும அதிகாரமளித்தல் துறை அமைச்சர் திரு. தாவால் சந்த் கேலாட்டை அவரது அலுவலகத்தில் இன்று  சந்தித்தனர்.
வங்க தேச தலைநகர் டாக்காவில் வங்கதேச அணியினருடன் சக்கரநாற்காலி கிரிக்கெட் தொடர் விளையாட்டில்  நடந்த போட்டியில் இந்தியக் குழு வெற்றி பெற்றது. இரு போட்டிகள் டாக்கா பல்கலைக்கழக விளையாட்டரங்கில் நடைபெற்றன. அவை இரண்டிலுமே இந்திய அணி வெற்றி பெற்றது குறிப்பிடத் தக்கது.
இது தொடர்பாக அமைச்சர் கேலாட் தனது சுட்டுரையில், இந்திய அணியினரைப் பாராட்டினார். “இரண்டாவது சர்வதேச T-20 சக்கரநாற்காலி கிரிக்கெட் போட்டியில் இந்திய அணி வங்க தேச அணியை வென்றுள்ளது. இந்த மகத்தான வெற்றிக்காக இந்திய அணிக்கும் இந்திய சக்கரநாற்காலி கிரிக்கெட் சங்க அமைப்பாளர்களுக்கும் என் பாராட்டுகளைத் தெரிவித்துக் கொள்கிறேன்” என்று குறிப்பிட்டிருந்தார்.
இந்திய அணியினர் வெற்றியோடு திரும்பியபோது, தில்லி விமான நிலையத்தில் வரவேற்ற சமகநீதி மற்றும் அதிகாரமளித்தல் துறை இணையமைச்சர் திரு. கிருஷன் பால் குர்ஜர் பாராட்டி, மலர்க்கொத்து, பொன்னாடை போர்த்திச் சிறப்பித்தார். மாற்றுத் திறனாளிகளுக்கு அதிகாரமளித்து வலுவூட்டுவதில் இந்தியா உறுதி பூண்டுள்ளது என்று குறிப்பிட்டார்.
கலாசாரத்துறை அமைச்சகம்
இந்தியாவின் 39வது உலக பாரம்பரிய இடம்: தெலங்கானா, வாராங்கல், பாலம்பேட்டில் உள்ள ருத்ரேஷ்வரா கோயில்  யுனெஸ்கோவின் உலக பாரம்பரிய பட்டியலில் இடம்பெற்றது
மற்றொரு மைல்கல் சாதனையாக, இந்தியாவின் பரிந்துரையால், தெலங்கானா மாநிலத்தின் வாராங்கல் அருகே முலுகு மாவட்டத்தில் பாலம்பேட் என்ற இடத்தில் அமைந்துள்ள ராமப்பா கோயில் என அழைக்கப்படும் ருத்ரேஷ்வரா கோயில், யுனெஸ்கோவின் உலக பாரம்பரிய பட்டியலில் இடம் பிடித்துள்ளது.
இந்த முடிவு இன்று நடந்த, யுனெஸ்கோவின் உலக பாரம்பரிய குழுவின் 44வது கூட்டத்தில் எடுக்கப்பட்டது.
13ம் நூற்றாண்டின் பொறியியல் அற்புதமான ராமப்பா கோயிலை உருவாக்கியவர் ராமப்பா. இதை 2019ம் ஆண்டுக்கான, யுனெஸ்கோ உலக பாரம்பரிய இடம் பட்டியலில் சேர்க்கும்படி மத்திய அரசு பரிந்துரை செய்தது.
அதன்படி யுனெஸ்கோ இன்று வெளியிட்ட சுட்டுரை செய்தியில், ‘‘இந்தியாவின் தெலங்கானா பகுதியில் உள்ள காகத்தியா ருத்ரேஷ்வரா  கோயில், உலக பாரம்பரிய இடமாக இப்போது சேர்க்கப்பட்டுள்ளது. சபாஷ்!’’ என குறிப்பிட்டுள்ளது.
காகத்தியா ராமப்பா கோயிலை, உலக பாரம்பரிய இடமாக, யுனெஸ்கோ அறிவித்ததற்கு பிரதமர் திரு நரேந்திர மோடி மகிழ்ச்சி தெரிவித்துள்ளார். கம்பீரமான இந்த கோயில் வளாகத்துக்கு சென்று, அதன் பிரம்மாண்டத்தின் முதல் அனுபவத்தை பெற வேண்டும் என அவர் மக்களை கேட்டுக் கொண்டார்.
யுனெஸ்கோ வெளியிட்டுள்ள சுட்டுரைக்கு பதில் அளித்துள்ள பிரதமர் ;
அருமை! அனைவருக்கும், குறிப்பாக தெலங்கானா மக்களுக்கு வாழ்த்துகள்.
நினைவு சின்னமான ராமப்பா கோயில், மிகச் சிறந்த காகத்தியா வம்சத்தின் சிறப்பான கைவினைத்திறனைக் காட்டுகிறது. இந்த கம்பீரமான கோயில் வளாகத்தை பார்வையிடவும், அதன் பிரம்மாண்டத்தின் முதல் அனுபவத்தைப் பெறவும் உங்கள் அனைவரையும் கேட்டுக்கொள்கிறேன்.’’ என குறிப்பிட்டுள்ளார்.
தெலங்கானா மாநிலத்தின் வாராங்கல் அருகே முலுகு மாவட்டத்தில் பாலம்பேட் என்ற இடத்தில் அமைந்துள்ள ராமப்பா கோயில் என அழைக்கப்படும் ருத்ரேஷ்வரா கோயிலை உலக பாரம்பரிய பட்டியலில் யுனெஸ்கோ சேர்த்ததற்கு, வழிகாட்டியதற்காகவும், ஆதரவு அளித்ததற்காகவும் பிரதமர் திரு நரேந்திர மோடிக்கு மத்திய கலாச்சார மற்றும் சுற்றுலாத்துறை அமைச்சர் திரு ஜி கிஷன் ரெட்டி நன்றி தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1738864
-----
(Visitor Counter : 336
தகவல் மற்றும் ஒலிபரப்பு அமைச்சகம்
உலக மற்றும் உள்ளூர் படைப்பாளிகளை ஒன்றிணைத்து ‘வசுதைவ குடும்பகம்’ என்ற பன்முகத்தன்மையை காட்சிப்படுத்திய 53வது இந்திய சர்வதேச திரைப்படத் திருவிழா: மத்திய அமைச்சர் திரு அனுராக் தாக்கூர்
திரைப்படங்கள் மீதான அறிவார்ந்த பார்வையுடன் அதனை கண்டு களித்து, பாராட்டி அதன் மீதான தீராக்காதலை வளர்த்து, ஊக்குவிக்கும் வகையில், இந்தியாவின் 53வது சர்வதேச திரைப்பட விழா, மாபெரும் அளவில் கோவாவில் உள்ள டாக்டர். ஷ்யாமா பிரசாத் முகர்ஜி உள்விளையாட்டு அரங்கில் திரைத்துறையின் நட்சத்திரங்கள் மின்ன, பிரபலங்கள் ஜொலிக்க, கோலாகலமான கொண்டாட்டங்களுடன் நிறைவு பெற்றது.
வண்ணமயமான மற்றும் உற்சாகம் மிகுந்த பாராட்டு விழாவிற்கு வருகை தந்த விருந்தினர்களை வரவேற்ற, மத்திய தகவல் மற்றும் ஒலிபரப்பு, இளைஞர் நலன், விளையாட்டுத்துறை அமைச்சர் திரு அனுராக் தாக்கூர் பேசும் போது, “இந்த 53 வது இந்திய சர்வதேச திரைப்பட திருவிழா, வயது வித்தியாசம் இன்றி இளைஞர்கள், பெரியவர்கள், புதியவர்கள் மற்றும் ஜாம்பவான்கள் போன்றவர்களுக்கு நுட்பமான சினிமா உலகத்தை மிக அழகாவும், நேர்த்தியாகவும் காட்சிப்படுத்தி உள்ளது. இந்த மாபெரும் விழா அனைவரையும் மகிழ்வித்தது மட்டுமல்லாமல் புத்தம் புதிய சிந்தனைகளை செம்மைப்படுத்தி, வளர்த்துள்ளது” என்றார்.
இந்த மாபெரும் திரைப்படத் திருவிழா கடந்த ஒன்பது நாட்களில், 282 திரைப்படங்கள் திரையிடப்பட்டு, 35,000 நிமிடங்கள் பார்வையாளர்களை பரவசப்படுத்தி உள்ளது. இந்த விழாவில் 65 சர்வதேச மற்றும் 15 இந்திய மொழிகளில், 78 நாடுகளில் இருந்து 183 சர்வதேச படங்களும், 97 இந்திய படங்களும் இடம்பெற்றன. மேலும் 20 க்கும் மேற்பட்ட உலக திரைப்படத்துறைச் சேர்ந்த ஆளுமைகளின் சிறந்த மாஸ்டர் கிளாஸ்கள், கலந்துரையாடல் அமர்வுகள் மற்றும் இதர பிரபல நிகழ்வுகள் நடத்தப்பட்டன. உலகெங்கிலும் உள்ள படைப்பாற்றல் சிந்தனையாளர்கள், திரைப்பட தயாரிப்பாளர்கள், சினிமா ஆர்வலர்கள் மற்றும் கலாச்சார ஆர்வலர்களை ஒரே கூரையின் கீழ் ஒன்றிணைத்த ‘வசுதைவ குடும்பகம்’ என்ற பன்முகத்தன்மை இந்த விழா மூலம் ஏற்பட்டுள்ளது என்று திரு அனுராக் தாக்கூர் கூறினார்.
பிராந்திய சினிமா இனி பிராந்தியங்களுக்கு மட்டும் அல்ல, பிராந்திய சினிமாவுக்கு தேசிய மற்றும் சர்வதேச அளவில் வலுவான முக்கியத்துவம் அளித்து, அதன் வளர்ச்சிக்கு ஒரு சிறந்த தளத்தை வழங்குவதற்கான தனது உறுதிப்பாட்டை அமைச்சர் வலியுறுத்தினார்.
பிரதமர் திரு நரேந்திர மோடியின் தலைமையிலான அரசின் முழு ஒத்துழைப்போடு, இந்தியாவில் மிகச்சிறந்த திரைப்படங்களை எடுக்கும் சூழலை உருவாக்குவதே எங்கள் குறிக்கோள் என்று அவர் கூறினார்.
“நீங்கள் மொபைல் சாதனங்களில் எடுக்கப்பட்ட குறும்படங்கள், பயணத்தின்போது காட்சிப்படுத்திய திரைப்படங்கள் அல்லது ஓடிடி தளம் போன்றவைகள் மூலம் உங்களின் திறமைகள் அங்கீகரிக்கப்பட்டு, பார்வையாளர்களை கவர்ந்து அதே வேளையில் சிறந்த வியாபாரத்தையும் செய்து வருவதை நாங்கள் உணர்கிறோம். இந்தியாவுக்கு எப்போதுமே பலவிதமான திறமைகள் உண்டு. எந்தவித தங்கு, தடைகளுமின்றி பார்வையாளர்கள் கண்டு வெற்றியை தீர்மானிக்கும் வாய்ப்பு தேவைப்பட்டது.
இந்த மாபெரும் திருவிழாவிற்கு கோவா வருகை தந்துள்ள இஸ்ரேலிய தூதர் திரு நவர் கிலோனுக்கும் அவர் நன்றி தெரிவித்தார். சினிமா மற்றும் திரைப்படத் தயாரிப்பில் இஸ்ரேலுடன் இணைந்து செயலாற்றும் நிலை ஏற்பட்டு இருப்பதாக அவர் நம்பிக்கை தெரிவித்தார்.
புகழ்பெற்ற தெலுங்கு நடிகர் திரு சிரஞ்சீவிக்கு இந்த ஆண்டின் சிறந்த இந்திய ஆளுமை விருது வழங்கப்பட்டுள்ளதற்கு திரு அனுராக் தாக்கூர் வாழ்த்து தெரிவித்துள்ளார்.
தகவல் மற்றும் ஒலிபரப்பு அமைச்சகம்
கேன்ஸ் படவிழாவில் ராக்கெட்ரி தமிழ்ப்படம் திரையிடப்படுகிறது மலையாளம், மராத்தி, இந்தி, மிஷிங் மொழித் திரைப்படங்களும் திரையிடப்படவுள்ளன.
கேன்ஸ் தி்ரைப்படவிழாவில் திரையிடப்படவுள்ள திரைப்படங்களின் பட்டியலை மத்திய தகவல் மற்றும் ஒலிபரப்புத்துறை அமைச்சகம் இன்று வெளியிட்டுள்ளது. இதில் ஆர் மாதவன் இயக்கி நடித்துள்ள ராக்கெட்ரி என்னும் திரைப்படமும் ஒன்றாகும்.
இந்தி, ஆங்கிலம், தமிழ் ஆகிய மொழிகளில் தயாரிக்கப்பட்டுள்ள ராக்கெட்ரி – தி நம்பி எபெஃக்ட் எனும் திரைப்படம் உலக பிரீமியர் காட்சியாக நடைபெறும். மராத்தி மொழிப்படமான கோதாவரி, இந்தி மொழியைச் சேர்ந்த ஆல்பா பீட்டா காமா, மிஷின் மொழியைச் சேர்ந்த பூம்பா ரைட், இந்தி, மராத்தி, மொழியைச் சேர்ந்த துயின், மலையாள மொழிப் படமான ட்ரீ ஃபுல் ஆஃப் பேரட்ஸ் ஆகிய படங்களும் கேன்ஸ் படவிழாவில் திரையிடப்படவுள்ளன.
ராக்கெட்ரி திரைப்படம் பலாய்ஸ் கே அரங்கிலும் மற்ற திரைப்படங்கள் ஒலிம்பியா திரையரங்கிலும் திரையிடப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1824719
பிரதமர் அலுவலகம்
இஸ்ரேலில் அரசு அமைக்கும் திரு பெஞ்சமின் நெதன்யாகுவிற்கு பிரதமர் வாழ்த்து
இஸ்ரேல் பிரதமராகப் பொறுப்பேற்று, அங்கு அரசு அமைக்கும் திரு பெஞ்சமின் நெதன்யாகுவிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் பதிவில் அவர் கூறியிருப்பதாவது:
“அரசு அமைக்க உள்ள திரு நெதன்யாகுவிற்கு @netanyahu மனமார்ந்த வாழ்த்துகள். நமது கேந்திர கூட்டுமுயற்சியை மேலும் வலுப்படுத்துவதற்காக இணைந்து பணியாற்ற மிகுந்த ஆவலோடு உள்ளேன்.”
தகவல் மற்றும் ஒலிபரப்பு அமைச்சகம்
பத்திரிகையாளர் நலத் திட்டத்திற்கான வழிகாட்டுதல்களை ஆய்வு செய்வதற்கான குழுவை தகவல் மற்றும் ஒலிபரப்பு அமைச்சகம் அமைத்தது
தகவல் மற்றும் ஒலிபரப்பு அமைச்சகத்தின் பத்திரிகையாளர் நலத் திட்டத்திற்கென ஏற்கனவே இருக்கும் வழிகாட்டுதல்களை ஆய்வு செய்து மாற்றங்களுக்கான முறையான பரிந்துரைகளை வழங்குவதற்காக புகழ்பெற்ற பத்திரிகையாளரும் பிரச்சார் பாரதி உறுப்பினருமான திரு அசோக் குமார் டாண்டன் தலைமையில் பத்து பேர் கொண்ட குழுவை அமைச்சகம் அமைத்துள்ளது.
கொவிட்-19 காரணமாக அதிகளவிலான பத்திரிகையாளர்கள் உயிரிழந்திருப்பது, ‘பணியில் உள்ள பத்திரிகையாளர்கள்’ எனும் சொல்லாடலின் விரிவான விளக்கம் உள்ளிட்ட ஊடக சூழலியலில் ஏற்பட்டிருக்கும் பல்வேறு மாற்றங்கள் காரணமாக இந்த முடிவு முக்கியத்துவம் பெறுகிறது.
நீண்டகாலமாக செயல்பாட்டில் இருக்கும் பத்திரிகையாளர் நல திட்டத்தை எதிர்காலத்தை கருத்தில் கொண்டும் நாட்டிலுள்ள பத்திரிகையாளர்களின் விரிவான நலனுக்காகவும் ஆய்வு செய்வது அவசியமாகிறது. பணிசார்ந்த, பாதுகாப்பு, சுகாதாரம் மற்றும் பணி சூழல் விதி 2020 அமலுக்கு வந்துள்ள நிலையில், பாரம்பரிய மற்றும் டிஜிட்டல் ஊடகங்களில் பணியாற்றுபவர்களை பணியிலுள்ள பத்திரிகையாளர்கள் எனும் வரையறைக்குள் கொண்டு வரும் வகையில் அது விரிவுப்படுத்தப்பட்டுள்ளது. மேலும், இத்திட்டத்தின் கீழுள்ள பலன்களை பெறுவதற்கு அங்கீகாரம் பெற்ற மற்றும் அங்கீகாரம் பெறாத பத்திரிகையாளர்களுக்கு இடையே உள்ள இடைவெளியையும் கருத்தில் கொள்வது அவசியம் என்று கருதப்பட்டது.
கொவிட்-19 காரணமாக துரதிர்ஷ்டவசமாக உயிரிழந்த பத்திரிகையாளர்களின் குடும்பங்களுக்கு நிதியுதவி வழங்குவதற்காக தகவல் மற்றும் ஒலிபரப்பு அமைச்சகம் துரித நடவடிக்கைகளை எடுத்ததன் மூலம், 100 பேருக்கு தலா ரூ 5 லட்சம் இது வரை வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751406
பிரதமர் அலுவலகம்
வெள்ளையனே வெளியேறு இயக்கத்தில் பங்கேற்றவர்களுக்கு பிரதமர் புகழஞ்சலி
காலனியாதிக்கத்திற்கு எதிரான நமது போராட்டத்தை வலுப்படுத்துவதில் முக்கியப் பங்கு வகித்த வெள்ளையனே வெளியேறு இயக்கத்தில் பங்கேற்றவர்களுக்கு, பிரதமர் திரு.நரேந்திர மோடி புகழஞ்சலி செலுத்தியுள்ளார்.
இது தொடர்பாக சுட்டுரை வாயிலாக பிரதமர் வெளியிட்டுள்ள செய்தியில், “காலனியாதிக்கத்திற்கு எதிரான நமது போராட்டத்தை வலுப்படுத்துவதில் முக்கியப் பங்கு வகித்த வெள்ளையனே வெளியேறு இயக்கத்தில் பங்கேற்ற அனைவருக்கும் எனது புகழஞ்சலிகள். மகாத்மா காந்தியால் உத்வேகமடைந்து, வெள்ளையனே வெளியேறு இயக்கம் இந்தியாவெங்கும் பரவி எதிரொலித்தது; நம் நாட்டு இளைஞர்களை எழுச்சி பெறச் செய்தது” என்று கூறியுள்ளார்.
வணிகம் மற்றும் தொழில்துறை அமைச்சகம்
2020, டிசம்பர் மாத மொத்த விலை குறியீட்டு எண்கள் வெளியீடு
2020, டிசம்பர் மாதத்துக்கான மொத்த விலை குறியீட்டு எண்களை தொழில் வளர்ச்சி மற்றும் உள்நாட்டு வர்த்தகத் துறையின் பொருளாதார ஆலோசகர் அலுவலகம் வெளியிட்டுள்ளது.
மாதாந்திர மொத்த விலை குறியீட்டு எண் அடிப்படையில் 2020 டிசம்பர் மாதத்துக்கான பணவீக்கம் 1.22 சதவீதமாக உள்ளது. இது கடந்தாண்டின் இதே மாதத்தில் 2.76 சதவீதமாக இருந்தது.
முதன்மைப் பொருட்கள் குழுவின் குறியீட்டு எண் 2020 டிசம்பர் மாதத்தில் -3.11 சதவீதம் குறைந்து 146.5 ஆக உள்ளது. இது 2020 நவம்பர் மாதத்தில் 151.2 ஆக இருந்தது. 2020ம் ஆண்டு நவம்பருடன் ஒப்பிடுகையில், டிசம்பரில் கச்சா பெட்ரோலியம் மற்றும் இயற்கை வாயு ஆகியவற்றின் விலைகள் , கனிமங்கள்  மற்றும் உணவு சாராப் பொருட்கள்  அதிகரித்தன. டிசம்பரில் உணவுப் பொருட்களின் விலைகள்  குறைந்தன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1688471
-----
(Visitor Counter : 122
நிதி அமைச்சகம்
சட்டவிரோத வனவிலங்கு வர்த்தகத்தை ஒடுக்கும் நடவடிக்கையில் 955 உயிருள்ள கங்கை ஆமைகள் மீட்பு ; 6 பேர் கைது
நாக்பூர், போபால் மற்றும் சென்னையில் பல்வேறு இனங்களைச் சேர்ந்த 955 உயிருள்ள அரியவகை கங்கை ஆமைகளுடன் 6 பேரை வருவாய் புலனாய்வு இயக்குநரகம்  நேற்று கைது செய்தது.
ஐ.யு.சி.என் சிவப்பு பட்டியல் மற்றும் வனவிலங்கு  சட்டம், 1972 இன் அட்டவணை 1 மற்றும் 2 இன் கீழ் பாதிக்கப்படக்கூடிய / அருகிலுள்ள உயிரினங்களாக குறிப்பிடப்பட்டுள்ள அரிய வகை 'கங்கையின் ஆமைகள்' சட்டவிரோத கடத்தல் மற்றும் வர்த்தகத்தில் ஈடுபட்டுள்ள ஒரு சிண்டிகேட் குறித்து டி.ஆர்.ஐ  அதிகாரிகளால் உளவுத்துறை உருவாக்கப்பட்டது. சட்டவிரோத வர்த்தகம் மற்றும் வாழ்விட சீரழிவு ஆகியவை இந்த இனங்களுக்கு பெரும் அச்சுறுத்தல்களாகும்.
ஒரே நேரத்தில் நாட்டின் பல்வேறு இடங்களில் குற்றவாளிகளை கைது செய்து ஆமைகளை மீட்க டிஆர்ஐ அதிகாரிகள் அகில இந்திய அளவில் ஒரு திட்டத்தை வகுத்தனர்.
அதிகாரிகளின் ஒருங்கிணைந்த அகில இந்திய முயற்சிகளின் விளைவாக 30.09.2023 அன்று நாக்பூர், போபால் மற்றும் சென்னையில் மொத்தம் 6 பேர் கைது செய்யப்பட்டு, பல்வேறு இனங்களைச் சேர்ந்த 955 உயிருள்ள ஆமைகள் மீட்கப்பட்டன. மீட்கப்பட்ட கங்கை ஆமைகளில் இந்திய கூடார ஆமை, இந்திய ஃபிளாப்ஷெல் ஆமை, கிரவுன் ரிவர் ஆமை, கருப்பு புள்ளி / குளம் ஆமை மற்றும் பழுப்பு கூரை ஆமை ஆகியவை அடங்கும்.
வனவிலங்கு  சட்டம், 1972 இன் கீழ் முதலில் பறிமுதல் செய்யப்பட்ட பின்னர், குற்றவாளிகள் மற்றும் கங்கை ஆமைகள் மேலதிக விசாரணைக்காக அந்தந்த வனத்துறையிடம் ஒப்படைக்கப்பட்டன.